જાણકારોનું કહેવું છે કે, સીબીઆઈને આપેલા નિવેદન કરતાં આઝમખાનની કોર્ટ સમક્ષની જુબાની સાવ અલગ છે. સીબીઆઈ જેવી એજન્સી સમક્ષ આ તથ્યો જાહેર ન કરનાર આઝમખાનનું નિવેદન લોકસભાની ચૂંટણી સમયે જ આવ્યું છે તેને સૂચક માનવામાં આવી રહ્યું છે. જો કે, એક વર્ગ એવું માને છે કે, હરેન પંડ્યાના પત્ની જાગૃતિબહેન કે CBI અરજી કરે તો જ આ જુબાની અંગે ફેરતપાસના આદેશ કોર્ટ ધારે તો જ થઈ શકે છે. જો કે, હાલના તબક્કે તો આઝમખાનની જુબાની ‘રાજકીય ધમાસાણ’ માટે પૂરતી છે. ફરી એક વખત હરેન પંડ્યાની હત્યા, સોહરાબુદ્દીન અને વણઝારા ગુજરાતમાં ‘ચૂંટણી ચકરાવા’નો એક મુદ્દો બની શકે છે તેમ જણાઈ રહ્યું છે.